Kurz: Panvové dno 2
Termín: 31.10.2026
Miesto konania: Active Clinic, (Súkromné zdravotnícke zariadenie)
Budova AJSA, Bajzova 43, 010 01 Žilina
Cena: 170 EUR s DPH
Lektor: Mgr. Daniel Müller
Kredity SKF: zažiadané
Kurz je určený fyzioterapeutom, lekárom, trénerom a pohybovým špecialistom.
Svaly panvového dna sú často označované za tie najdôležitejšie pri aktivácii hlbokého svalového stabilizačného systému, tzv. CORE, alebo stredu tela. Problémom panvového dna je však skutočnosť, že býva často málo aktívna, alebo naopak je preaktivovaná a nemôže byť oným impulzným centrom pre stabilizáciu nášho tela. Tiež sa často stáva, že niektoré vlákna sú hyperaktívne a iné naopak ochabnuté a tým môžu nastať určité problémy napríklad v podobe neúspešného počatia, inkontinencie, zmeny vnútrobrušného tlaku v dutine brušnej, poklesu maternice vo vyššom veku žien, či u mužov v podobe problémov s prostatou.
Vďaka správnemu cvičeniu a aktivite panvového dna môžeme nielen uvedené problémy odstrániť, ale tiež im predchádzať. Základné cviky na panvové dno využijete nielen pri spomínaných problémoch, ale aj pri akejkoľvek pohybovej aktivite, ktorú chcete robiť skutočne efektívne, pretože panvové dno je základ aktivity hlbokých svalov tela.
O lektorovi:
Mgr. Daniel Müller – Je zakladateľom, majiteľom a riaditeľom skupiny IQ Pohyb. V pohybovom centre je hlavným garantom, metodikom, diagnostikom a trénerom. V akadémii je v úlohe hlavného metodika a školiteľa. Pravidelne sa ako lektor a prezentér zúčastňuje pohybových kongresov, o pohybe prednáša aj pre Českú lekársku komoru a vedie prednášky aj pre laickú verejnosť.
Viac o Danielovi si môžete prečítať tu.
Náplň kurzu:
Z prvého kurzu zameraného na panvové dno už viete, aký význam majú tieto svaly pre funkčnosť ľudského tela. Správne fungujúce panvové dno zabezpečuje súhru mnohých svalových skupín v ľudskom tele, je súčasťou systému CORE, predstavuje základnú prevenciu inkontinencie a zabezpečuje podporu orgánov. Pomáha udržiavať správne držanie tela a podieľa sa na akomkoľvek pohybe, ktorý ľudské telo vykonáva. Má veľký význam pre sexuálne funkcie a zároveň dokáže ovplyvňovať aj psychiku človeka.
V prvom kurze sme sa venovali teórii a následne základom prípravy panvového dna na vedomú aktivitu. V tomto nadväzujúcom kurze by sme prehĺbili vaše znalosti a zručnosti v oblasti aktivity a funkčnosti panvového dna z pohľadu jednotlivých svalových vrstiev a zároveň by sme sa zamerali na prepojenie panvového dna s ďalšími časťami ľudského tela, predovšetkým so svalmi bedrového kĺbu.

Časový harmonogram
· 8:30 registrácia účastníkov
· 9:00 – 12:30 prednáška a praktické cvičenia
· 12:30-13:30 – obed
· 13:30 – 18:00 prednáška a praktické cvičenia
· 18:00 – ukončenie a odovzdávanie diplomov
         
· Malé prestávky na občerstvenie budeme zaraďovať podľa potreby účastníkov.
· So sebou si vezmite prezúvky, pohodlné oblečenie a písacie potreby.
· Drobné občerstvenie bude zabezpečené.
· Obed: možnosť hromadnej objednávky na začiatku kurzu. Obed si hradí každý účastník samostatne.

Kontakt na organizátora: Mgr. Lucia Dubovec cert. MDT – vzdelavanie@activeclinic.sk
Platobné podmienky:
Vyššie uvedenú sumu je nutné uhradiť na číslo účtu:
Číslo účtu: SK85 0200 0000 0044 0835 6156
Variabilný symbol: 202610
Poznámka: do poznámky uveďte Vaše celé meno a termín kurzu.
[bookmark: _GoBack]Ak máte záujem o oba kurzy pod vedením Mgr. Daniel Müllera, Panvové dno 2 (31.10.2026) a Skolióza (1.11.2026), suma za oba kurzy je 310 Eur a pri platbe uveďte VS: 202612. V prípade prihlásenia na oba kurzy je administratívny poplatok 80 Eur. Zvyšnú časť kurzovného (230 Eur) je potrebné doplatiť najneskôr 10 dní pred konaním kurzu.
Vaše prihlásenie je platné a evidované až po uhradení administratívneho poplatku 40 eur, ktorí je pri odhlásení nevratný. Pri úhrade zvyšnej sumy kurzu si tento poplatok je potrebné odrátať. 
Prihlásením na kurz súhlasíte s našimi obchodnými podmienkami, ktoré si môžete prečítať tu.

